Wikipedia:Kumuniezh/An davarn/sizhunvezh 13 bloaz 2010 - Wikipedia\nWikipedia:Kumuniezh/An davarn/sizhunvezh 13 bloaz 2010\n1 29/03/2010 — 04/04/2010\n1.1 Lavreer-Botorel hag Al Lavreer-Botorel\n1.2 Patrom:Infobox Kanton gall\n1.3 Ur galv\n1.5 Denez Prigent\n1.6.2 Sklaer ha teñval\n29/03/2010 — 04/04/2010\nSkrivañ un dra bennak en trizekvet sizhun eus 2010 | An davarn | sizhun a-raok — sizhun war-lerc'h\nLavreer-Botorel hag Al Lavreer-Botorel[kemmañ ar vammenn]\nSavet e oa bet an daou bennad-se keñver-ha-keñver. Gant Vargenau ez eus bet dibabet ober un adkas eus ar pennad Lavreer-Botorel war-zu ar pennad Al Lavreer-Botorel. Koulskoude e kav din eo ar c'hontrol a renfed ober. Ar stumm Lavreer-Botorel an hini eo a gaver e geriadur An Here hag e lec'hienn Ofis ar brezhoneg. --Yun (kaozeal) 29 Meu 2010 da 08:58 (UTC)\nMat eo din. Bianchi-Bihan 2 Ebr 2010 da 04:22 (UTC)\nPatrom:Infobox Kanton gall[kemmañ ar vammenn]\nMat e vije d'an dud , merourien plusk hag all, teurel ur sell amañ :[] ; ha reiñ un ali aze. Bianchi-Bihan 2 Ebr 2010 da 04:22 (UTC)\nUr galv[kemmañ ar vammenn]\nN'on ket a-enep eilañ/pegañ diwar ar wikipediaoù all, met ur wech lakaet an dañvez war ar wikipedia-mañ eo mat treiñ e brezhoneg ar pezh 'zo bet peget kuit da gaout ur wikipedia digomprenus evit ar vrezhonegerien (hag evit ar re all ivez marteze).Skouerioù (e dibenn ar pennadoù):, . Arabat gortoz e teufe un implijer dre zegouezh war ur bajenn nann-troet e brezhoneg peogwir ez eus riskloù ma chomfe ar bajennoù er stad-se ur prantadig. Pe ne laker ket an dañvez pe e reer ar striv da dreiñ anezhañ.--Gwendal 2 Ebr 2010 da 16:21 (UTC)\nUn dra all daoust ma n'eo ket ken tener, pennadoù boulc'het hag echuet gwech ebet, evel merc'h-kaer ma kaver ur frazenn boulc'het: "El lennegezh..." hag a zo chomet e skourr abaoe tost da zaou vloaz.--Trec'hlid mitonet 2 Ebr 2010 da 17:18 (UTC)\nN'em eus kavet ken diaes-se ober ur c'hempennig. Bianchi-Bihan 3 Ebr 2010 da 03:38 (UTC)\nA-du emaon gant Gwendal. Rebechet eo bet ouzhin tennañ kuit tammoù e yezhoù all a zeue war wel, paouezet d'ober eta... Ar pennad 48 reolenn ar galloud n'eo ket fall da skouer... --Gouerouz 2 Ebr 2010 da 17:24 (UTC)\nAr pennad 48 reolenn ar galloud ne chom ket kalz a dra d'ober warni, da neb a garfe.\nPennadoù berr-berr zo ivez: evel C'hafra, hag un toullad re all heñvel.\nA-du emaon ganeoc'h: chom a ra un toullad pennadoù diechu, ha gallout a ra pep hini kemer perzh en treiñ. Lod a oar ober. A-wechoù ne vez ket diaesoc'h treiñ eget diverkañ.\nUn dra all a c'haller ober: mont da c'houlenn diverkañ ar pennadoù amañ: Wikipedia:Pajennoù da nullañ. A rin evit C'hafra. Bianchi-Bihan 3 Ebr 2010 da 03:31 (UTC)\nN'eo ket berr-berr tamm ebet ar pennad C'hafra, 1770 eizhbit ennañ, gant un infobox hag un daolenn red. Met mankout a ra da vihanañ ur frazenn digeriñ, gwir eo.--Trec'hlid mitonet 3 Ebr 2010 da 08:36 (UTC)\nUn dra all : rankout a reer lavarout eo bet troet ar pennad, eus pelec'h e teu, ha reiñ ul liamm davet istor ar pennad orin, hervez an doareoù implijout (by e CC by-sa). OyP·✉ 3 Ebr 2010 da 14:13 (UTC)\nGast! Piv a zisplego pet'a'n diaoul kozh eo : by e CC by-sa ? Bianchi-Bihan 3 Ebr 2010 da 14:58 (UTC)\nCC : Creative Commons, by : lavarout piv en-deus savet ar pennad, sa : pa saver ur pennad nevez dre cheñch ur pennad, reiñ ar memes aotreoù war ar pennad nevez a oa roet war ar pennad kentañ. Titouroù : e saozneg, e galleg (war a seblant n'eo ket bet troet e brezhoneg). OyP·✉ 3 Ebr 2010 da 15:14 (UTC)\nPa vo bet lakaet e brezhoneg e vo lennet ganin a dra sur. Bianchi-Bihan 3 Ebr 2010 da 15:24 (UTC)\nPlijus e vefe o lakaat e brezhoneg, met penaos ober. Amañ 'mañ an dalc'h. Ret 'vefe din goulenn en-dro gant Fulup. --Y-M D (kaozeal) 3 Ebr 2010 da 16:06 (UTC)\nRod-avel[kemmañ ar vammenn]\nEvit reizhañ e ranker kompre, ha kompren pep tra ne ran ket. Bianchi-Bihan 3 Ebr 2010 da 08:02 (UTC)\nDenez Prigent[kemmañ ar vammenn]\nE pajenn gentañ ar Wikipedia e galleg e vo fr:Denez Prigent warc'hoazh. Troet am eus ar pennad evel ma c'hallen, met n'on ket barrek war ar brezhoneg. Ma fell deoc'h kempenn ar brezhoneg er pennad Denez Prigent, grit 'ta ! OyP·✉ 3 Ebr 2010 da 14:13 (UTC)\nTaolet e vo ur sell pe daou. Bianchi-Bihan 3 Ebr 2010 da 14:59 (UTC)\nYun[kemmañ ar vammenn]\nEmaon o paouez merzout en doa divizet Yun kuitaat Wikipedia (sellit ouzh e bajenn implijer), war a seblant e vefe en abeg da Vianchi-Bihan.\nMe 'zo souezhet bras gant an darvoud-se, ha chalet ivez. Me gav din ez eo bet a dalvoudegezh bras labour Yun abaoe ma 'z eo distroet. A-drugarez d'e labour ez eus bet gwellaet ar patromoù infobox (stumm v2), ul labour brav en deus graet gant e bot... Kavout a ran e vefe dipitus e yafe kuit da vat eus hor wiki-ni. A galon --Y-M D (kaozeal) 3 Ebr 2010 da 21:02 (UTC)\nEvel-just n'eo ket ret krediñ kement ger skrivet gant Yun, a-enep reolennoù wikipedia hag a dleje bezañ lakaet da dalvezout gant ar verourien (prest on da zisplegañ hiroc'h). Un doare iskis da labourat : war un dro nac'h kaozeal gant an dud, goulenn digante kenlabourat gantañ, ha fuloriñ d'an disterañ dizemglev. Ma rafe an holl eveltañ ne vefe ket muioc'h eget 10 000 pennad amañ. Tud da sac'hañ war ar c'harr zo ezhomm, ha n'eo ket da c'hoari ar prima donna froudennek. Bianchi-Bihan 4 Ebr 2010 da 08:23 (UTC)\nN'on ket on vont da sevel a-du nag gant an eil na gant egile rak n'on ket bet o heuliañ an afer-mañ. Gwir eo e rankan anzav atav e c'hell bezañ diaes a-walc'h kenlabourat a-wezhoù war ar raktres-mañ, marteze peogiwir omp ken nebeut all a dud o kas al labour war-dro ha neuze sav un tamm sach-blev re diaes, ha gwir eo e kavan un tammig rust a-wezhoù emdalc'h hini pe hini (ha darbet mont kuit me ma-unan abalamour da seurt disemglevioù zoken). Dipitus e kavan gwelet tud o vont kuit da vat avat, dreist-holl pa vez kaset da-benn ur bern labour a-feson gfante ma ra diouer war ar wikipedia-mañ, hag erbediñ a rafen neuze kemer un tamm amzer da lakaat an traoù da sioulaat un tammig ha distreiñ d'ar raktres da c'houde. Ur pikol koll eo evit ur wikipedia ken bihan all pa'c'h a kuit an den-mañ'n-den. A galon, Neal (Kaozeal) 4 Ebr 2010 da 16:36 (UTC)\nNe welan ket pelec'h e oa sach-blev, ha sioul e oa an traoù. Dizemglev a oa savet, evel alies (n'eus ket peadra da spontañ), db Patrom:Infobox Kanton gall savet gantañ, tud zo a oa deuet da reiñ un ali aze: aze. Kaoz a oa bet (gantañ) da aozañ ur votadeg, ha "goulennet" (marteze n'eo ket ar ger mat) diganin ober war-dro. Deuet e oa ur merour da zisplegañ petra a oa fur. Tennet em boa ur gentel, mat pe fall, kement ha gwelout sklaeroc'h, ur gentel ha n'eo ket bet dislavaret gant den betek-hen. Bianchi-Bihan 4 Ebr 2010 da 17:00 (UTC)\nN'em boa ket lâret e oa bet un abadenn sach-blev, o sklaeraat ouzhpenn ne oa ket bet heuliet an afer-mañ ganin ivez (ha n'em eus ket gallout kavout roud anezhañ, met n'on ket bet gwall bell o klask ivez e rankan anzav...). Ar pezh am boa bet c'hoant lâret eo: dre m'eo bihan-tre an niver a dud o genlabourat en un doare ingal pe ingaloc'h e c'hell an dud en em gavout diaes a-wezhoù gant emdalc'h kenlabourerion/ezed all (gant gwir abeg pe get), met ret eo klask sioulaat (evel em eus bet me klasket deskiñ ober, ha n'eo ket bet gwall aes din ivez, evel ma oarez...) kentoc'h evit mont kuit, rak talvoudus eo an holl hag a zo gouest da labourat a-feson dre sevel pennadoù mat o ferzhioù pe war dachennoù all ar raktres 8reizhañ fazioù yezh, kempenn stumm ha framm ar pennadoù, sevel pe reizhañ stumm ar patromoù, h.a.). A galon d'an holl, 83.165.108.154 4 Ebr 2010 da 20:47 (UTC)\nEn e zanevell en deus ankounac'haet BB lavaret en doa graet un taol nerzh hep displegadenn daoust ma oa bet lakaet anat a-raok e oa dizemglev war ar ger da implijout. Labouret em boa war ar patromoù infobox meur a eurvezh bemdez e-pad ouzhpenn pemzektez ha kinnig a ra ken dinec'h ha tra lemel ar patromoù diouzh ar pennadoù. N'en deus deus ket graet gant an doare-divizout met gant an doare-disklêriañ. Ha goude se e lavar ne oa ket chalet gant an dra-se met just evit reiñ "ur gentel". Morse n'on bet dedennet gant ar c'hoarioù sado-maso ha n'eo ket hiziv e krogin.\nGant ar pezh en deus skrivet BB uheloc'h n'eus ket peadra da reiñ c'hoant da genlabourat:\nn'eo ket ret krediñ kement ger skrivet gant Yun : lakaet on da c'houiad gantañ.\nnac'h kaozeal : piv zo bet o kemmañ ar patrom hep ger ebet en esaouenn diverrañ ? Ha kaozeal gant BB, ne vez ket aes atav. Klasket em eus gouzout kaozeal diwar-benn titl ar pennad lec'hienn : Kaozeal:Lec'hienn#Titl ar pennad Setu aze ur skouer eus kaozioù toull a c'hellfe padout pell. Ur skouer all : tremenet em eus eurvezhioù o klask skouerioù evit ar goazeadenn Wikipedia:Kumuniezh/An_davarn/sizhunvezh_09_bloaz_2010#Yezhadur, renadenn-anv, skouerioù tennet eus ar yezh komzet hag ar yezh skrivet a ziskouez peseurt reolenn e vez heuliet ingal hep nemedenn ebet met derc'hel ar ra da gomz eus "tud o klask sevel unan hag a zo diezhomm". Daoust ha talvezout a ra ar boan ?\nfuloriñ d'an disterañ dizemglev Ne'm boa ket fuloret pa oa bet lakaet anat an dizemglev war ar ger Frañs/Bro-C'hall, kinniget em boa un doare da glask un emglev met klask emglevioù ne oa ket diouzh doare BB hervez ar mod.\nMa rafe an holl eveltañ ne vefe ket muioc'h eget 10 000 pennad amañ. Pep hini a c'hell ober martezeadennoù. Setu amañ unan all : Ma vefe doujus BB d'an dud e vefe muioc'h a dud o kenlabourat.\nc'hoari ar prima donna froudennek. Evit priziañ ar gunujenn e ranker gouzout ez eo BB ur yezhour a vicher hag a oar c'hoari gant sterioù hag adsterioù an troiennoù a implij. Un troour ampart eo ha mestroniañ a ra meur a yezh. Peseurt heklev a zo gant an droienn prima donna ? Bez' omp holl gallegerien ouzhpenn bezañ brezhonegerien. Setu amañ eil ster prima donna tennet eus ar wikipedia gallek : Le terme prima donna connait une seconde acception dans l'usage courant pour désigner une personne égocentrique ou vaniteuse mais dont on ne peut cependant se passer. Na plijusat doare !\nGouiad, égocentrique, vaniteuse, froudennek, a nac'h kaozeal : Goût a ra BB ar mod da zesachañ kenlabourerien.\nKenavo --Yun (kaozeal) 5 Ebr 2010 da 06:30 (UTC)\nGoulenn a ran-me digant Yun distreiñ ganimp. Talvoudus-bras eo e labour hag ezhomm a zo anezhañ. Dispar em boa kavet da skouer e labour war ar renadenn-anv (ha meneget en boa kement-se en e goulz). Ma tisplij gwirionez ar brezhoneg komzet ha skrivet da hini-pe-hini, gwazh a se evitañ. Marteze e c'hallfe Yun klask adkregiñ gant al labour hep dalc'hen kont eus evezhiadennoù hemañ-henn ha treiñ trema ur merour pe un tredeog bep tro ma'c'h ay re bell ganti? Ar pezh a gont eo al labour vat.--Trec'hlid mitonet 5 Ebr 2010 da 09:08 (UTC)\nYa, deus en-dro mar-plij! Den all ne oar ober ken mat gant ar patromoù infobox! Un ezhomm bras a zo dre amañ.--Gwendal 5 Ebr 2010 da 09:43 (UTC)\nMesk-divesk[kemmañ ar vammenn]\nUr bern traoù mesk ha mesk zo e linennoù Yun, ha ret eo ober un tamm didoueziañ:\nPa gomz eus ur c'hemm graet ganin (ha n'eo ket eus daou) e komz eus un taol-nerzh, kemmet gantañ kenkent : Ma Doue! na pet taol-nerzh bemdez er wikipedia?\n“Gant ar pezh en deus skrivet BB uheloc'h n'eus ket peadra da reiñ c'hoant da genlabourat“: fentus eo, met kenlabouret hon eus, tud all ha me amañ, gant unan anvet Meven, ha n’em boa gwelet den o lavarout „n'eus ket peadra da reiñ c'hoant da genlabourat“ :kendalc’het hon eus; met pa lennan ez eus kaoz eus „c’hoant“, e kav din eo da bep hini da vezañ mestr d’e c’hoantoù;\n''n'eo ket ret krediñ kement ger skrivet gant Yun: lakaet on da c'houiad gantañ: marteze ne oar ket an holl, met n’eo ket ret lonkañ un ali personel evel pa vije gwir bater; buan ez a Yun da glask ar ger gaouiad e-lec’h ne oa ket ; pa vez ken tener kroc’hen an dud e vez diaes dezho kenlabourat, sur ha n’eo ket ur vartezeadenn;\nnac'h kaozeal : piv zo bet o kemmañ ar patrom hep ger ebet en esaouenn diverrañ ? Ne blij ket da Yun e vije graet kemmoù zo. Koulskoude eo bet anavezet gant ur merour e oa eus ar gwir-se, diazez wikipedia, ar re all n’o deus lavaret mann. Neuze eo ali personel Yun a-enep hini ur merour war ar c’hemmañ. Gallout a rafemp votiñ war se zoken, ma ne vefe ket pennreolenn wikipedia .\nHa kaozeal gant BB, ne vez ket aes atav. Klasket em eus gouzout kaozeal diwar-benn titl ar pennad lec'hienn : Kaozeal:Lec'hienn#Titl ar pennad Setu aze ur skouer eus kaozioù toull a c'hellfe padout pell. Dastum a ran an traoù-mañ: ne blij ket dezhañ 1 kaozeal ganin 2 kaozeal pell. Kaozeal e-unan zo aesoc’h neuze.\nUr skouer all : tremenet em eus eurvezhioù o klask skouerioù evit ar goazeadenn Wikipedia:Kumuniezh/An_davarn/sizhunvezh_09_bloaz_2010#Yezhadur, renadenn-anv, skouerioù tennet eus ar yezh komzet hag ar yezh skrivet a ziskouez peseurt reolenn e vez heuliet ingal hep nemedenn ebet met derc'hel ar ra da gomz eus "tud o klask sevel unan hag a zo diezhomm". Daoust ha talvezout a ra ar boan ? Adlavarout ali Ronan ar Glew a raen: difennet? Gantañ? Tremenet em eus amzer war wikipedia ivez. Petra eo ar gwellañ keñveriañ labour pep hini, pe paouez gant ar c’hoari-se?\nkinniget em boa un doare da glask un emglev met klask emglevioù ne oa ket diouzh doare BB hervez ar mod : ali personel adarre\nMa rafe an holl eveltañ ne vefe ket muioc'h eget 10 000 pennad amañ. Pep hini a c'hell ober martezeadennoù. Setu amañ unan all : Ma vefe doujus BB d'an dud e vefe muioc'h a dud o kenlabourat. Ur vartezeadenn tostik d’ar wirionez hag aes da gompren eo memes tra: ya, ma yafe kuit an holl d’an disterañ dizemglev ne chomfe ket pikol tud d’ober al labour. Pa fell d'an dud labourat e reont, pa ne fell ket dezho e kavont digarez (ur c'hrennlavar zo hag hen displeg mat).\nAm eus aon e talv an droienn doujus d'an dud kement ha bezañ a-du gante, n'eus forzh pegoulz ha db n'eus forzh petra. Hag ar frankiz da soñjal?\nKarout a rafen e vefe c'hwistellet gant ar verourien ivez pa ankoua lod bezañ doujus ouzh reolennoù kenlabourat zo, evel wikipedia:tagadennoù personel .\nc'hoari ar prima donna froudennek. Evit priziañ ar gunujenn e ranker gouzout ez eo BB ur yezhour a vicher hag a oar c'hoari gant sterioù hag adsterioù an troiennoù a implij. Un troour ampart eo ha mestroniañ a ra meur a yezh. Peseurt heklev a zo gant an droienn prima donna ?\nKoll pasianted a c’hallan, evel ar re all. Em fenn ne oa ne met ur c’hliched aes, ha n’an ket, evel tud zo, da glask eil pe trede ster, pe heklev ar gerioù er wikipedia gallek. Prest on d’en em zigareziñ (n’eo ket boaz ar wikipedia-mañ, am eus desket diwar ma c'houst), ne oa ket mennet da vezañ na drouk na jentil. Mar deo bet kemeret evel ur gunujenn en em zigarezan: ne felle ket din kunujenniñ den, evel ma ne fell ket din bezañ kunujennet.\nGoût a ra BB ar mod da zesachañ kenlabourerien. Skrivet e oa ganin GOUDE DA YUN EMBANN PAKAÑ E RABOTOU.\nA-du gant ar frazenn Ar pezh a gont eo al labour vat. Ne vern gant piv e vije. Bianchi-Bihan 5 Ebr 2010 da 12:04 (UTC)\nAtav ar memes doare kudennoù, hag ar memes kondisionoù bep tro. Skuizhus-tre e kavan. Un dipit bras eo evidon an afer nevez-mañ. Dreist-holl pa 'vez tud barrek o vont kuit. Me gav ez eo mantrus e yafe kuit tud en abeg da dud all. --Y-M D (kaozeal) 5 Ebr 2010 da 13:28 (UTC)\nGallout a rafes, mar plij ganit, displegañ sklaer (ma n'eo ket sklaer n'eo ket un displegadur) petra 'sinifi : Atav ar memes doare kudennoù, hag ar memes kondisionoù bep tro. Ha : Me gav ez eo mantrus e yafe kuit tud en abeg da dud all. Bianchi-Bihan 5 Ebr 2010 da 15:54 (UTC)\nMe gav ez eo sklaer an traoù. Evit ar frazenn gentañ ma 'z eus c'hoant mont donoc'h n'eus nemet adlenn mat an eskemm a-us, ha darvoudoù ar sizhunvezhioù ziwezhañ. Evit an eil avat n'eus tra da zisplegañ, ne gaves ket te ez eo mantrus seurt darvoudoù : e yafe kuit tud en abeg da dud all ? A galon --Y-M D (kaozeal) 5 Ebr 2010 da 16:31 (UTC)\nSklaer ha teñval[kemmañ ar vammenn]\nDisplegadur ebet, neuze ne gavan ket sklaer. Ret tremen gant ar gerioù a zo uheloc'h eta. Lavarout ez a kuit tud en abeg da dud all a zo koumoulek ha dispis, subjektivel a-hed an neudenn, pell a vezañ neptu, met ouzhpenn e vije ret gwelout ha gwir eo. An doare objektivel nemetañ eo sellout ouzh ar fedoù splann hag ar gronologiezh, hag ar re-se a zo neptu: ne welan nemet un dizemglev dister, lakaet da c'hwezhañ.\nDeomp war-raok: betek-hen (betek an dizemglev c'hwezhet mañ ) e oa aotreet kemm ar pennadoù na oant ket berzet (ha prenn a veze lakaet war ar re a oa berzet n'eus forzh penaos) : chom a ra gwir ar reolenn evit an holl bennadoù, boestoù, infobox, ha me 'oar? Pe difennet eo ouzh tud zo?\nHervez un ali roet d'an a viz Ebrel e oa aotreet a gav din: \nKeleier mat: 13 pennad nevez hiziv , daoust da bep tra. Ha n'eo ket echu.\nBianchi-Bihan 5 Ebr 2010 da 17:20 (UTC)\nN'am eus ket amzer da goll gant komzoù difin. Ne blij ket re ar soubenn din, pa 'vez mesket re a draoù disheñvel asambles. N'en deus ket ezhomm Wikipedia eus komzoù difin ha ne zegasint seurt, pennadoù a dalvoudegezh na laran ket. Echuiñ a ran gant ar gaoz-se (anavezout a ran ar fin dija ). Ken ur wech all --Y-M D (kaozeal) 5 Ebr 2010 da 19:29 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_13_bloaz_2010&oldid=710490 »\nKemmoù diwezhañ degaset d'ar bajenn-mañ d'an 20 Ebr 2010, da 16:34.


Pajenn:Marigo - Buez ar Saent.djvu/245 - Wikimammenn\nPajenn:Marigo - Buez ar Saent.djvu/245\nQueit ha ma vise eno, e veve ec’his ar Religiuset ; ober a ree ar memes mortificationou, ha n’en em zistingue en o zouez nemet dre e fervor dreist-ordinal. Pa vize en e dy e unan, e cundue casi ar memes vuez ; e yuniou a oa continuel, e zispign hac e veubl a oa dister, evit gallout rei gant muy a larguentez d’ar beaurien. Quer mortifiet ha quer reservet ez oa en e sellou, ma rapporter penaus epad hanter-cant vloaz ma voe Escop, ne sellas morse ous ur vreg en he fac ; labourad a ree da unani ar re a oa savet division etrezo, hac e ober a ree quer calonnec, ma en em daule eharz o zreit evit o angagei d’en em reconcilia ; en ur coess pec’herien bras, e scuille ur mor a zaëlou, o tisquez dezo dre eno ar pez a dlient da ober o-unan.\nTad Sant Huug hac e Vam o deus bet ar gonsolation gaër da veza bet assistet var o maro gant o mab, pehini a oa un Escop quer santel. Militet o devoa, ar gonsolation-ze dre an exempl vad ha dre an descadurez cristen o devoa roet dezâ en e yaouanctis. Ha c’hui a fell deoc’h receo consolation digant ho pugale ? Instruit-o mad, inspirit dezo abred\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/245&oldid=134350 »


Ar gwez, tem kenstrivadeg haiku Taol Kurun\nD'ho pluennoù !\nPublié le 5/09/17 15:12 -- mis à jour le 00/00/00 00:00\n16 vet kenstrivadeg haiku : ar gwez\nGoude an troad, an dorn, ar c'hilog, ar c'hurun, ar sklerijenn, al labous, ar glav, ar c'han, an hent.. Setu tro ar gwez, an tem dibabet.\nSimpl eo ar reolenn : ret eo kas tri haiku d'ar muiañ (3 werzenn 5/7/5 troad) e brezhoneg, galleg pe gallaoueg. Un haiku a vez diaezezet war ar sellout opizh ouzh traoù simpl tro dro deoc'h, un dra a zo c'hoarvezet dindan un amzer verr hag a zo fromus, direnkus, dic'hortoz...\nRet eo kas ar barzhonegoù a-raok d'ar c'hentañ a viz Genver 2018 da D/Taol kurun ( taolkurun [at] laposte.net).\nPrest e vo al lec'hienn (voir le site) dizale gant an tem nevez.\nAr brankoù o strakal\nan diskar amzer\no kanañ Liberta. Jeanne\nGwez derv kozh gleb\nne chom gant Gerampuilh\n'met rock an avel. MK\nTaolet 'n traoñ ar gwez\nhag o nezihoù birvidik -\nkan skiltr an heskenn. Mai Ewen\nBleunioù peseurt gwezenn\nn'eus ket tu da c'houzout\nmet pebezh frond. Bashô\nEmbannet e vo el linenn diouzhtu war lec'hienn festival Taol kurun hag e vo roet ar prizioù (levrioù, dafar evit skrivañ barzhonegoù, embannadur en ul levrig) e-pad ar festival, e miz Genver 2018 ba mediaoueg Kemperle\nSetu, d'ho pluennoù neuze !\nAr wezenn ?\nPehini eta ?\nAr gwez eo dodenn da genstrivadeg..\nCf : Pennad Yann Gerven ar sizhun-mañ...\nNe vez ket implijet nemeur an unander e degouezioù-se e brezhoneg...\nDa skwer : La journée de la femme, Devezh ar merc'hed pe ar gwargez...lies eta.


Poan-benn - Wikipedia\nPoan-benn a vez graet eus ar boan a santer pe er penn pe er choug. Kaout poan-benn alies a c'hell degas kudennoù darempredoù, kudennoù koubladoù ha kudennoù gant al labour. Bez' ez eus ivez ur riskl uheloc'h a ziwaskadennoù evit an dud tapet alies gant ar boan-benn.\nTresadenn mare Henegipt, penaos pareañ ar boan-benn\n"Poan-benn", tresadenn farsus, 1819\nAr boan-benn a c'hell dont diwar meur a abeg, grevus pe get : ar skuizhder, an diouer a gousk, ar stres, an implij louzoù pe drammoù dudi, bilimadur ur viruz evel ur sifern, gloazadur ar penn, euvradur bliv boued pe evaj yen, kudennoù dent pe fri...\nMeur a zoare renkadur a zo bet savet evit ar poan-benn, an hini anavezetañ o vezañ hini an International Headache Society ("Kevredigezh Etrebroadel ar Boan-benn").\nMuioc'h evit 200 doare poan-benn disheñvel a zo bet kavet gant ar skiantourien. Lod a zo dizañjer, padal lod all a laka ar vuhez en arvar. Evit kavout an doare pareañ efedusañ ez eo ret kaout un deskrivadenn resis eus ar poan-benn, furchadennoù neurologel ha, pa vez grevus, arnodoù medisinerezh donoc'h.\nE Montroulez ez eus un Alez ar Boan-Benn, hag ur skol er straed-se anvet "skol ar Boan-Benn". Ur prioldi a oa eno gwechall, e chapel gouestlet da sant Iverzin, ur sant a oa brudet da bareañ ar boan-benn.\n↑ (en) IHS\n↑ (fr) Kevredigezh Kerne-Leon-Treger\nAdtapet diwar « https://br.wikipedia.org/w/index.php?title=Poan-benn&oldid=1975498 »\nKemm diwezhañ d'an 6 Meu 2022 da 10:05\nKemmoù diwezhañ degaset d'ar bajenn-mañ d'an 6 Meu 2022, da 10:05.


Porched:Babel — Wikipedia\nDegemer mat e-barzh porched Babel Wikipedia brezhonek !\nEr porched-mañ e kavot pennadoù a-zivout ar yezhoù hag ar skriturioù a zo er bed. Kaoz zo ivez eus skiantoù ar yezhoù : yezhoniezh, yezhadur, rannyezhoù ha kement zo...\nLakaat ar sell ouzh...\nSkriturioù disheñvel er bed a-vremañ\nYezhoù ar bed :\nYezhoù renket hervez ar familhoù\nYezhoù renket hervez ar broioù\nYezhoù renket hervez urzh al lizherenneg\nYezhoù renket hervez an niver a gomzerien\nYezhoniezh kevredet :\nSteroniezh (pe semantik)\nYezh en arvar\nPetra eo ar yezhoniezh ?\nEz-ledan e c'heller lâret ez eo ar yezhoniezh studi yezhoù mab-den.\nDeskrivañ en un doare objektivel ha dielfennañ mont-en-dro ar yezhoù dres ma vezont implijet gant an dud hep en em soursial da varnañ hag-eñ ez eo 'mat' pe 'fall' an implijoù-se eo pal kentañ ar skiant ar yezhoniezh a-vremañ.\nAr yezhoniezh-gourc'hemenn diouzh he zu, a fell dezhi lakaat reolennoù implij-mat ar yezh daoust d'an doareoù ma vez implijet ger pe ger gant an dud.\nBez' e c'heller isrannañ ar yezhoniezh evel-mañ:\nyezhoniezh sinkronel pe yezhoniezh diakronel\ngant ar yezhoniezh sinkronel e vez studiet ur yezh evel m'emañ d'ur mare resis ha gant ar yezhoniezh diakronel e vez studiet an doar ma kemm ur yezh pe ur strollad yezhoù a-hed an amzer.Hiziv an deiz, an darn vrasañ eus ar studioù yezhoniel a denn d'ar yezhoniezh sinkronel (...).\nar yezhoniezh teorikel a bled gant an doare da deskrivañ mont-en-dro ar yezh-mañ'r-yezh pe c'hoazh an doare da frammañ damkanoù donoc'h a-benn displegañ darvoudoù hollek e yezhoù mab-den. Ar yezhoniezh pleustrek, avat, a denn d'an doareoù ma c'heller lakaat ar ouziegezh teorikel-se e pleustr, d.s. dre grouiñ binviji yezh. Hiziv an deiz, meur a dachenn bleustrek a denn dreist-holl da implij an urzhiataerezh, da skwer an treiñ dre urzhiataer. (...).\nyezhoniezh kenarroudel ha yezhoniezh dizalc'h\nAr yezhoniezh kenarroudel a bled gant an doareoù ma vez implijet er bed (...).\nSkriturioù ar bed\nSkouerioù eus un nebeud skriturioù\nSkriturioù gennheñvel :\nSkriturioù lizherennek :\nLizherenneg verberek (tifinagh)\nLizherennegoù ar georgeg\nLizherennegoù indezek ("abougidaoù"\nSkritur dihevek (thaana)\nSkriturioù silabennek :\nLinenneg B (henc'hresianeg Kreta)\nSilabenneg ar c'hreeg\nSkriturioù skeudennek :\nSinalunioù (lunioù sinaek)\nSkriturioù berrañ :\nLizherenneg fonetik etrebroadel\nAdtapet diwar « https://br.bywiki.com/w/index.php?title=Porched:Babel&oldid=1464405 »\nKemmoù diwezhañ degaset d'ar bajenn-mañ d'an 4 Ebr 2013, da 16:41.


Diforc'hioù etre adstummoù "Taboulin" - Wikipedia\nDiforc'hioù etre adstummoù "Taboulin"\nStumm eus an 20 Gou 2018 da 11:23\n31 okted ouzhpennet , 2 vloaz zo\nAr restr commons:File:Stopa_zdemontowana_z_bębna_basowego.jpg oa bet lakaet e-lerc’h Stopa.jpg ; Goulennet e oa gant commons:User:CommonsDelinker (File renamed: Criterion 2 (meaningless or ambiguous name)).\nStumm eus an 15 Du 2017 da 11:14 (kemmañ)\nStumm eus an 20 Gou 2018 da 11:23 (kemmañ) (dizober)\n(Ar restr commons:File:Stopa_zdemontowana_z_bębna_basowego.jpg oa bet lakaet e-lerc’h Stopa.jpg ; Goulennet e oa gant commons:User:CommonsDelinker (File renamed: Criterion 2 (meaningless or ambiguous name)).)\n[[Restr:Stopa zdemontowana z bębna basowego.jpg|thumb|Troadikell ur gourzaboulin]]\nAn taboulinoù a zo aozet get ur strolladur a fustoù (pe tom-où) ha simbalennoù. An taboulin a vez implijet get mab-den a-c'houde ar ragistor. Ijinet eo bet an taboulinoù kentañ en 20vet kantvet, aozet e oa d'ar mare-se get un taboulin sklaer, ur gourdaboulin ha simbalennoù, kavet a veze dreist holl er laz-senoù soudardel. Liammet-tre eo an taboulinoù a-vremañ get an jazz (1900-1940), kaset en deus araokadennoù evit simplaat ar c'hoari da skouer ar charleston (pe "hi-hat" e saozneg) ijinet get Vic Berton ha Kaiser Marshall e 1920 hag an droadikell evit ar gourdaboulin evel-se a oa tu d'an taboulinour c'hoari get meur a lodenn an taboulinoù er memes koulz. Araokadennoù arall a zo daet get an emsavioù sonerezhel evel ar [[rock]]'n roll, daet eo dreist-holl àr-wel ar "set" ar pezh a dalv e vez disheñvel pep taboulin hervez c'hoantoù an tabouliner.\nAdtapet diwar « https://br.wikipedia.org/wiki/Dibar:MobileDiff/1800264 »


DegemerStalLevrioùLevrioù 11-15 bloazTramor son ha ton\nHome / Levrioù / Levrioù 11-15 bloaz / Tramor son ha ton\nStanley Mac Gill en deus kuitaet bro Saoz. En tu-mañ d’ar vor ez eus ur c’horniad distro, gwez kistin ha derv, kan al lapoused ha koñchennoù an dud. N’eo ket aes da baotr kêr mont disoursi en e vuhez nevez. Dousik ha goustad e vo ur jeu disheñvel, gouel ha mignoniaj diwar un ton punk, rock ha metal. Karantez dispaket, sonerezh dirollet… pegen brav eo an hent-se ?\n58 er stok\nTramor son ha ton quantity\nISBN: 9782-86824-163-4 Rummadoù : Levrioù 11-15 bloaz, Levrioù 16 vloaz ha muioc'h, Priz ar Yaouankiz Product ID: 1575\nE Lambezelleg emañ Frank Bodenes o chom, e hanternoz Brest. Kalz a gronikennoù hag a bennadoù a bep seurt en deus skrivet er gazetenn Ya !. Embannet ez eus bet daou levr faltazi dindan e anv gant Emgleo Breiz. Ingal ez a da vouetañ Envazao, ar blog en-deus krouet. http://envazao.over-blog.com\nRoit an ali kentañ war “Tramor son ha ton” Cancel reply


Ganedigezh Gwener (Botticelli) - Wikipedia\nMeur a livadur zo bet anvet Ganedigezh Gwener.\nGanedigezh Gwener, pe La Nascita di Venere en italianeg, zo un daolenn gant Sandro Botticelli, ma weler an doueez Gwener o tiflukañ eus ar mor.\nSimonetta Vespucci, kaerañ plac'h Firenze hervez ar vrud, eo a zo Gwener en daolenn.\nSavet eo bet an oberenn etre 1482 ha 1486, marteze evit Lorenzo di Pierfrancesco de’ Medici, kenderv da Lorenzo il Magnifico. Hennezh a oa, d’ar mare-se, perc’henn ar villa di Castello ma oa “Ganedigezh Gwener” hag “An Nevezamzer”, hervez a skrive Giorgio Vasari en e levr “Le Vite”, embannet e 1550.\nSandro Botticelli a c’halle bezañ awenet gant ar barzh Angelo Poliziano, hag a zeskrive ganedigezh Gwener en ur varzhoneg dezhañ. En oberennoù Homeros hag Ovidius e c’haller kavout an hevelep sujed: Zefiros, doue an avel Gornôg, o kas an nevezamzer en e alan hag e bried C’hloris, o vriata anezhañ. N’eo ket sur e anaveze Sandro Botticelli an oberennoù orin. Met dre e amezeg, Giorgio Antonio Vespucci e c’halle ober anaoudegezh gant ar barzh ha tud vrudetañ Firenze. Unan eus e guzulerien e c’halle bezañ ivez ar prederour Marsilio Ficino.\nGwelout an daolenn a c'haller e Mirdi an Ofisoù e Firenze.\nAdtapet diwar « https://br.wikipedia.org/w/index.php?title=Ganedigezh_Gwener_(Botticelli)&oldid=1862845 »\nDernière modification le 8 Gen 2020, à 21:42\nKemmoù diwezhañ degaset d'ar bajenn-mañ d'an 8 Gen 2020, da 21:42.


Pajenn:Troude ha Milin - Ar marvailler brezounek.djvu/298 - Wikimammenn\nPajenn:Troude ha Milin - Ar marvailler brezounek.djvu/298\nSetu eno, eme ar c’horf, petra eo va ene hag e e leac’h ema. — Brao, brao, eme ar verienenn e devoa selaouet pisa ma c’helle, ha klevet mad petra en devoa lavaret ar c’horf d’ar brinsez. Gortoz eur pennad, eme-z-han d’ezhi, me a ia breman kuit, da welet ha me a c’hello da denna euz a zaouarn ar c’horf daonet-man ; gortoz ac’hanoun, ha gra gwella ma c’helli d’ezhan ; me welo divezatoc’h.\nSada neuze ar verienenn ha mont kuit ac’hano dre ann hent ma oa deut. Pa oe er-meaz : — Ra vezinn-me bran ; ha setu Ivon e bran, ha war-nij a-benn herr etrezek ann enezenn en doa lavaret ar c’horf heb ene. En em gaout a reaz eno hep dale, ha diskenn hag e den dioc’h-tu ha mont, evel eur paour keaz, da c’houlenn e pe leac’h edo ar roufl en devoa klevet hano anezhan. — N’hoc’h euz, eme eunn den d’ezhan, nemet mont er maner a welot aze pelloc’h, hag e viot kaset d’he gaout. — Ivon a ieaz neuze d’ar maner hag a c’houlennaz ha ne gavje ket eunn dra-bennag da ober. Kaset e oe da gaout ann aotrou, hag he-man a c’houlennaz out-han petra a felle d’ezhan da ober.\n— N’euz forz petra, eme Ivon, ha pa na ve nemet miret ar zaout a rafenn zo-ken. — Miret ar zaout aman a zo diesoc’h evit na gav d’e-hoc’h, rak e lez ar c’hoat, er mesiou ma vezont o peuri, ez euz eur roufl hag a ia gant-han bemdez unan euz al loened korn da vihana, hag a-wechou daou pe dri.\n— N’euz forz, eme Ivon, marteze me a viro out--\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/298&oldid=144269 »


Upon the Bridge - Wikipedia\npladenn studio gant Groundation\n16 a viz Here 2006\nFin 2005 - 2006\nMarcus Urani hag Harrison Stafford\nUpon the Bridge eo seizhvet pladenn Groundation, embannet e miz Here 2006 gant ar gompagnunezh Young Tree Records. Un nebeud mizioù goude e vefe deuet er-maez a bladenn, lec'hienn ofisiel Groundation a lak war ar rouedad clip kantañ ar strollad : What Could Have Been. Goude embannadenn an album, e lakaont er-maez ur pladenn 45 tro.\nWhat Could Have Been - 5:41\nDown - 4:15\nMe Na In De - 4:19\nRatant Crow - 4:59\nNonbelievers - 6:26\nUpon The Bridge - 4:58\nUsed To Laugh - 4:56\nFight All You Can - 4:01\nMighty Souls - 5:10\nSleeping Bag-o-wire - 5:53\nThe Seesaw - 6:54\nAr 45 tro[kemmañ | kemmañ ar vammenn]\nUn nebeud mizioù goude Upon the Bridge, e lak er maez ar strollad ur 45 tro, gant war ar fas B ar ganaouenn Distant Trial ha n'eo ket bet lakaet war ar bladenn, ha ne z'eus tu kavout anezhi nemet war ar vinyl war Lec'hienn ofisiel Groundation.\nAdtapet diwar « https://br.wikipedia.org/w/index.php?title=Upon_the_Bridge&oldid=1479067 »\nKemmoù diwezhañ degaset d'ar bajenn-mañ d'an 4 Ebr 2013, da 21:51.


Petra eo Dispak ? – Dispak\nGoulennoù boutin… hag o respontoù\nEmbann a reomp pennadoù e brezhoneg bep an amzer war sujedoù liesseurt.\nPerak krouiñ Dispak ?\nDeuet eo mennozh ar media-mañ diwar an diouer a vedia unyezhek enlinenn, ledan hag azasaet d’an niverel. Hor pal eo kinnig ur savboent breton war ar vro hag ar bed, reiñ ur skeudenn vodern eus hor yezh, en ur implijout ar mediaoù hag ar rouedad evit adperc’hennañ hor yezh dre al lenn hag ar skrivañ. Gant ur sell broadelour e skrivomp hor pennadoù evit diazezañ ur gevredigezh reishoc’h e Breizh. Ur skrid hon oa embannet evit displegañ pep tra, da lenn amañ !\nPenaos heuliañ embannoù Dispak ?\nKas ar reomp ul lizher-kelaouiñ ur wech ar mare, enni ar pennadoù ziwezhañ bet embannet war al lec’hienn. Posupl eo deoc’h enskrivañ da bostel er golonenn dehou.\nEmbann a reomp pep pennad nevez war ar rouedadoù sokial : Facebook, Twitter hag Instagram. En ur goumanantiñ d’ar c’hontoù-se e viot kelaouet war ar prim !\nPiv a zo a-dreñv Dispak ?\nGallout a rit kavout listenn an dud o deus embannet ur pennad amañ.\nD’un doare hollek omp tud yaouank -etre 20 ha 70 vloaz-, o deus bet c’hoant sevel ur media nevez, holl a-youl vat.\nLobby ebet amañ, distag omp diouzh strolladoù politikel, sindikadoù, strolladoù relijiel, mediaoù hag embregerezhioù.\nPenaos eo aozet Dispak ?\nAr gelaouenn a zo meret gant tud o deus barregezhioù ha c’hoantoù liesseurt. Perzhioù disheñvel a zo gant pep hini : skrivañ pennadoù, difaziañ anezho, embann war ar rouedadoù…\nUr gevredigezh a zo bet savet evit merañ perzhioù diazez ar media.\nUr skipailh kreiz a zo evit kenaozañ buhez ar gelaouenn ha merañ an embann.\nEr skipailh skrivagnerien ez eus tud a skriv ingal evit ar gelaouenn pe ur wech ar mare.\nHa posupl eo kemer perzh ?\nEvel-just ! Degemer a reomp tud nevez e skipailh ar gelaouenn. Gallout a rez kas pennadoù deomp da embann ha posupl eo kemer perzh war hir-dermen. Ret eo gouzout hon eus prederiet war spered ar media a-raok lañsañ anezhañ, ha pep-tra a vez embannet a zle doujañ ouzh hor c’harta. Deus e darempred ganeomp evit resisadurioù, dre ar rouedadoù pe dre darempred@dispak.bzh\nPenaos skoazellañ en un doare all ?\nLenn ar pennadoù, komz eus al lec’hienn tro-dro dit a zo un doare harpañ ac’hanomp. Skignañ ar pennadoù war ar rouedadoù sokial a sikour ivez da vroudañ ar media, ha laouen-tre e vimp lenn ha respont d’an evezhiadennoù skrivet !\nMa fell dit reiñ un tamm gwenneg deomp evit sikour da arc’hantaouiñ al lec’hienn e vo posupl dindan berr-amzer.\nHa posupl eo implijout pennadoù al lec’hienn ?\nAotreet eo skignañ, moullañ hag implijout ar pennadoù gant ma vo miret o stumm, miret ar vammenn ha resisaet an oberourien, evit doujañ ouzh hol labour.\nHag ar skeudennoù?\nMenegiñ a reomp orin hor skeudennoù : mammennoù disheñvel o deus hervez ar pennadoù. Ar skeudennoù a implijomp a c’hell bezañ frank-a-wirioù : n’omp ket perc’henn warno met dieub eo o implij. A-wechoù e embannomp hor skeudennoù deomp-ni. Pep gwir a zo miret ganeomp evit skeudennoù hor media.\nPeseurt toupinoù a zo gant al lec’hienn ? Petra a vez graet gant an titouroù personel ?\nN’eus nemet ul lec’hienn diavaez implijet ganeomp evit muzuliañ an niver a lennerien. Evit-se ez eus toupinoù gant al lec’hienn, met posupl eo chom hep asantiñ anezho. Ne vez ket ebarzhet titouroù personel ganeomp. N’eus nemet chomlec’h postel koumananterien·ezed ar c’helc’h-lizher a vez roet deomp, met ne implijomp ket an titour-se evit abegoù all eget kas ar c’helc’h-lizher.\nKontoù Facebook, Instagram ha Twitter dalc’het gant Dispak a vuzul an niver a dud tizhet gant an embannadennoù ivez, hervez lezennoù ar rouedadoù-se. Ne implijomp ket an titouroù a zo ganeomp evit abegoù kenwerzhel hag all. Ur furm-skrid a zo evit sevel goulennoù amañ.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Harty) (KildareStreet.com)\nResults 1-20 of 836,264 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Harty)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Harty)


Pajenn:Crocq - Marvailhou Kerne, 1910.djvu/35 - Wikimammenn\nPajenn:Crocq - Marvailhou Kerne, 1910.djvu/35\nNebeud a dra\nNebeud a dra a vez awechou kiriek d’ar grevusa traou ; hag evelse, daoust hag eun ufenn-dan n’eo ket gouest da lakat au tân gwall da gregi en ho ti ? Ha koulskoude eun uffennig-tan a zo nebeud a dra, n’eo ket ’ta ?\nLakomp c’hoaz ho peus droug en ho piz bihan gant eun drean, pe eur gorig bennak. Mâ ! kement-se ’zo a-walc’h evit ober d’eoc’h klemm ; ha koulskoude eun drean, eur gorig a zo nebeud a dra, n’eo ket ’ta ?\nKement-man a zo evit lavaret d’eoc’h ne vez peoc’h founnus, n’ez a klok an traou e tiez a zo, etre priejou a zo, nemet pa dro ar bed en doare ma fell d’ezo. Anez, nebeud a dra a laka da zevel etrezo ; diwar eun netraïg e tiwan bec’h etrezo, ha re alïes, siouaz ! kroz ha kurun, tan ha brezel. Ma na gredit ket, selaouit.\nGwech-all (hag abaoue n’eus ket ken pell-ze, rak me n’oun ket c’hoaz deut war an oad), gwechall e chome em farrez daou bried yaouank. Nevez dimezet e oant, ha ne oa deut c’hoaz netra beteg enno ; en eur geriadennig distro e vevent « dizoursi-bras ha dinec’h », didrouzig hag eurus.\nPaskolig, an ozac’h, a veze bemdez o tevezia war ar meaz ha ne zigoueze er gear nemet da glask e goan, e wele hag e wreg. Houman, Soazig, a yee he amzer ganti da zoursial ouz he bioc’h, da gempenn he zammig tiegez, ha da benwelia, da dapouna dilhajou ha kreziou.\nPep-hini anezo en em emelle eus e draou, hag evelse ne veze ket reuz ganto. Eun draïg o doa di-\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/35&oldid=110052 »\nKemmoù diwezhañ degaset d'ar bajenn-mañ d'an 4 Kzu 2017, da 22:10.


Souten da skol Diwan Lesneven\nLettre ouverte de Parti Breton - Strollad Breizh\nPublié le 9/06/11 13:22 -- mis à jour le 00/00/00 00:00\nEmaomp o paouez klevout ar c'hudennoù a oa etre ar skol Diwan ha ti-kêr Lesneven. Setu perak e fell da Strollad Breizh souten ar skol. Evidomp eo anat en deus ar brezhoneg e blas er vro hag e rank bezañ skoazellet evit e ziorroadur ar buanañ ar gwellañ. Siwazh e chom c'hoazh dilennidi a gendalc'h da stourm a-enep dezhañ.\nNe gomprenomp ket abalamour da betra en deus an ti-kêr an emzalc'h-se da geñver ur skol a aoz gouelioù a bep seurt e Lesneven abaoe 30 vloaz. Ur chañs eo kaout ur skol Diwan er gumun, ha rankout a reer he lakaat war-wel.\nGoulenn a reomp neuze gant an ti-kêr da ober ur striv evit ma vefe kavet un diskoulm a vo mat evit an holl. Mat e vije dezho profitañ eus ar gouel evit diskouez e chomont tost ouzh yezh ha sevenadur ar vro hag e roont un dalvoudegezh d'ar garta Ya d'ar brezhoneg ! zo bet sinet ganto.\nPrezidant Strollad Breizh


Kendalc'h Hollvedel an Esperanteg — Wikipedia\nKendalc'h Hollvedel an Esperanteg\nBerzhidi ar C'hendalc'h kentañ, e Boulogne-sur-Mer.\nKendalc'h 2007, e Yokohama, e Japan.\nKendalc'h Hollvedel an Esperanteg (Universala Kongreso de Esperanto en esperanteg) zo ur vodadeg vras a vez graet ur wech ar bloaz gant esperantegerien eus ar bed a-bezh, abaoe 1905.\nBep bloaz e vez graet, pe dost, pa ne oa bet kendalc'h ebet e-pad ar C'hentañ hag an Eil Brezel-bed. Bep taol e vez aozet en ur gêr eus ur vro disheñvel. En em gavout a ra er c'hendalc'h, hervez ar bloavezhioù, etre 1000 ha 4000 a dud eus etre 50 ha 70 bro. E 1905 e oa bet aozet ar c'hendalc'h kentañ e Boulogne-sur-Mer, e Bro-C'hall hag e 2015 e vo ar c'hantvet hini. E 2012 eo bet degemeret ar gendalc'hidi e Hanoi, e Vietnam.\nAozet e vez ar c'hendalc'h war al lec'h gant tud eus ar vro, e kenlabour gant an Universala Esperanto-Asocio (UEA) (Kevread Hollvedel an Esperanteg). Dalc'het e vez ar C'hendalc'h Hollvedel-se e dibenn miz Gouere pe e deroù miz Eost ha padout a ra ur sizhun.\nEvit pep kendalc'h e vez dibabet un danvez da lakaat ar gaoz warnañ e-pad ar sizhunvezh-se. Prezegennoù diwar-benn ar vro a vez ivez hag abadennoù sevenadurel (kan, sonerezh, c'hoariva) a bep seurt a vez ivez.\nLec'hienn UEA, diwar-benn ar C'hendalc'h Hollvedel\nAdtapet diwar « https://br.wikipedia.org/w/index.php?title=Kendalc%27h_Hollvedel_an_Esperanteg&oldid=1573794 »\nKemmoù diwezhañ degaset d'ar bajenn-mañ d'an 17 Mae 2014, da 12:37.


Maria Anna von der Pfalz-Neuburg - Wikipedia\nMaria Anna poltredet gant Luca Giordano, 1695, Museo del Prado\nMaria Anna poltredet gant Robert Gabriel Gence. Baiona, Mirdi Bask.\nUr pennad Maria Anna von der Pfalz zo ivez.\nMaria Anna von der Pfalz-Neuburg (1667-1740) a oa ur briñsez alaman hag eil pried Carlos II, roue Spagn .\nDaouzekvet bugel an Dilenner Philipp Wilhelm von der Pfalz e oa. He mamm e oa Elisabeth Amalie von Hessen-Darmstadt. Savet e voe gant he c'hoarezed e kastell Neuburg en Alamagn. Koant e oa, hogen rok ivez.\nEn 1689, pa varvas pried kentañ ar roue Carlos II, Marie Louise d'Orléans, e rankas e vinistred hastañ kavout ur wreg nevez dezhañ. Dibabet e voe Maria Anna von der Pfalz-Neuburg e-touez meur a hini all dre an abeg ma oa frouezhus maouezed he ziegezh: 17 bugel he doa bet he mamm. Ouzh penn e oa c'hoar da Eleonore Magdalene von der Pfalz, pried an Impalaer santel Leopold Iañ, ha mat e kaved kreñvaat al liammoù gant skourr aostrian an Tiegezh Habsburg.\nMervel a reas he fried d'ar 1añ a viz Du 1700 e Madrid. Goulennet en doa en e destamant ma vije roet ul leve dereat d'e wreg bep bloaz, ha ma vije doujañs outi a-berzh ar roue nevez. Daoust da se e c'hourc'hemennas Felipe V da Maria Anna kuitaat Madrid a-raok ma lakfe-eñ troad er gêr-benn.\nKuitaat Madrid a rankas Maria Anna ober, ha mont da chom da gêr Toledo, ma vevas en Alcazar kozh er baourentez. Meur a lizher a skrivas d'he ziegezh, en Alamagn, da c'houlenn skoazell.\nE deroù 1701 e skrivas he breur Johann Wilhelm von der Pfalz, Dilenner Pfalz, d'an Impalaerez Eleonore da c'houlenn diganti skoazellañ o c'hoar. Daoust da se e chomas en Alcazar ma voe diaes he stad.\nE fin ar bloaz 1704 e skrivas d'he mamm da glemm ne veze ket roet he leve dezhi, pe an drederenn hepken, ma n'halle ket goprañ servijerien, na prenañ boued zoken, hag he devoa aon da vout dilezet gant an holl.\nDaou vloaz goude, e 1706, e tegouezhas un arme impalaerel e kêr Toledo, hag en he fenn he niz arc'hdug, Karl Aostria. Ha laouen Maria Anna ouzh e zegemer evel-just, nemet droug bras a savas er roue Felipe V a harluas anezhi un toullad bloavezhioù diwezhatoc'h. Mont a reas da Baiona ma voe o chom tost da 20 vloaz, er rue Montaut, ankouaet gant an holl. En 1721, Saint Simon, kannad dreistordinal, war e hent da Vadrid, a roas dezhi lizhiri a-berzh Loeiz XV hag ar Rejant Fulup, dug Orléans, hag a skrivas en hec'h eñvorennoù pegen paour e oa kouezhet an drederannourez.\nWar he c'hiz[kemmañ | kemmañ ar vammenn]\nEn 1739, e oa kozh ha klañv hag aotreet e voe da zistreiñ da Spagn. Mont a reas da chom da Balez an Infant, e Guadalajara, hag eno e varvas. Beziet e voe e Manati an Escorial.\n↑ Édouard Ducéré, Histoire topographique et anecdotique des rues de Bayonne, tome 1, Bayonne, 1887-1889 (réimpression Marseille, 1978), pages 134 et 136.\nAdtapet diwar « https://br.wikipedia.org/w/index.php?title=Maria_Anna_von_der_Pfalz-Neuburg&oldid=1956066 »\nKemmoù diwezhañ degaset d'ar bajenn-mañ d'an 15 C'hwe 2022, da 10:03.


Victorinus - Wikipedia\nMarcus Piav(v)onius Victorinus a oa un impalaer eus an Impalaeriezh c'halian etre 268 ha 270 pe 271 goude ren berr Marcus Aurelius Marius.\nEus ur familh pinvidik e teue ha soudard e oa e-pad ren Postumus. An titl a d-"tribunus praetorianorum" a oa gantañ e 266/267 ha konsul e voe asambles gant Postumus e 268 pe 267. Goude marv Marcus e voe anvet Victorinus da impalaer gant e soudarded en Augusta Trevorum (Trier bremañ). Anavezet e voe da impalaer gant proviñsoù Galia hag Enez Vreizh met pas gant re Spagn a yeas en-dro e-barzh an Impalaeriezh roman.\nRet e voe dezhañ adkemerout Augustodunum Haeduorum (Autun) bremañ pa felle d'ar gêr-se mont en-dro e-barzh an Impalaeriezh roman. E-pad seizh miz e voe sezizet ar gêr ha peurbeliet goude he c'houezhadenn.\nE 270 pe 271 e voe muntret Victorinus gant Attitianus, un ofiser en-defe debochet e wreg. Mamm Victorinus, Victoria, a zalc'has ar galloud un tammig goude e varv hag urzh a roas ma vefe doueet. Hi a baeas al lu evit ma vefe choazet Tetricus de vont war-lerc'h e vab.\nUnan eus an Tregont Mac'homer e ra anezhañ an Historia Augusta. Hervez ar skrid-se en doa ur mab, Victorinus ar Yaouankañ, a voe lakaet da impalaer war e lerc'h met a voe muntret hogozik diouzhtu.\nMarcus Aurelius Marius Impalaer an Impalaeriezh c'halian\n268 - 270 pe 271 War e lerc'h:\nDomitianus pa/ha Tetricus I\nAdtapet diwar « https://br.wikipedia.org/w/index.php?title=Victorinus&oldid=1789947 »\nKemmoù diwezhañ degaset d'ar bajenn-mañ d'an 17 Ebr 2018, da 12:37.


Didjeridou - Wikipedia\nUr Benveg-seniñ dre aer eo eus hanternoz Aostralia hag a vez sonet gant kentidi ar vro. Ur seurt "korn-boud" e koad eo. Talvezout a ra ar ger "didgeridou" kement ha « koad kalfichet ». Kinniget e voe d'an dud wenn evit ar wech kentañ e 1900 gant Herbert Basedow (kentañ Gwarezour Meur ar Gentidi etre 1899 ha 1913).\nUn didgeridou. Ar benveg-mañ a zo kinklet muioc'h evit kustum.\nImplijet e veze gant ar re-mañ evit dezrevelliñ mouezh an emu a-benn tapout al loen aezetoc’h. A bep seurt anvioù all a vez roet d’an didjeridou hervez ar meuriadoù kentidi : yiki-yiki, ngarrriralkpwina, wuyimbam…\n2 Industriezh arnevez an didgeridou\n3 Titouroù dedennus ouzhpenn\n4 Sonerien didgeridou vrudet\nLuderezh[kemmañ | kemmañ ar vammenn]\nEstreget gant an dud o-unan e vez graet an didgeridou. Da gentañ e vez dibabet gwez eukaliptus gant al luder, gwez bet debret o diabarzh gant laou-koad, ar pezh a lak ar son da vezañ muioc’h « douar-heñvel ». Evel-just, e vez ret d’an dud peurlipat al labour kleuziañ ha kizellañ a-benn kaout ur son vrav ha reizhañ ar benveg.\nAr vuzell e koar a zeu da wakaat a-vuzul ma c'hoarier, ar pezh a siell an aer gwelloc'h c'hoazh.\nGoude se e vez troc’het al lodenn vat eus ar c'hef. Gwechall e veze implijet bouc’halioù maen da droc’hañ ar gwez. Bremañ e vez implijet heskennoù-dre-dan ha binvioù arnevez. Lakaet e vez ar c’hef gwezenn dindan an dour e-pad 5 devezh, ha goude se e vez aezet tennañ ar c’hoad laosk eus kreiz ar benveg. Etre 1 metrad ha 3 metrad hirder a vez enne. Peurvuiañ e vezont kinklet hervez boazioù arzel ar gentidi.\nIndustriezh arnevez an didgeridou[kemmañ | kemmañ ar vammenn]\nAn darn vrasañ eus an didgeridouioù a vez graet a-vil-vern e labouradegoù hag eostet e koadeier Aostralia, alies gant embregerezhioù e dalc'h nann-kentidi hag a-wechoù gant kentidi o-unan. Sevel a reer, zoken, binvioù 'zo e plastik, lêr, gwer, agav, yuka, bambou, hag e danvezioù all c'hoazh.\nTitouroù dedennus ouzhpenn[kemmañ | kemmañ ar vammenn]\nBez' ez eus bet graet ur studiadenn e 2005 hag a zo bet embannet gant ar British Medical Journal, e-lec'h ma'z eus bet diskouezet e c'helle seniñ an didjeridou sikour an dud da goazhañ ar roc'herezh hag apnea ar c'housked, hag ivez ar c'hoant kousket war-greiz an deiz. An digarez evit se a zo e vez kreñvaet kigennoù ar briant, ar pezh a harz oute da vlotaat diwezhatoc'h e-kerzh ar c'housked.\nSonerien didgeridou vrudet[kemmañ | kemmañ ar vammenn]\nTalle E. Wacker\niDIDJ Australia: Lec'hienn sonerien didgeridou Aostralia\nDreamtime, lec'hienn Roll Lizheroù ar "World Famous Didjeridu"\nFizik ar benveg\nEvit gwelout penaos dic'hwezhañ a-gelc'h - Flashmovie\nUr bern pennadoù, atersadennoù\nAkoustik an Didgeridou digant Music Acoustics e UNSW\nDidgeridoo at Wikiot.com - Ur pennad wiki gouestlet d'ar sonerezh. Ennañ e vo kavet kentelioù hag an doare da sevel binvioù didjeridou.\nAboriginal Arts: Gwir oberennoù kentat, o sevenadur, an doare ma vez sonet ar benveg hag ur bern fichennoù mp3.\nCorroboree association Kevredigezh eus hanternoz Bro-C'hall.\nTitouroù war an arz make, buy, play, care diwar-benn an didjeridouioù ha traoù all.\nPlaying the Didgeridoo - A Foundation begoù, ha doareoù da son. Gant MP3-où.\nDidgeWorld Liammañ rouedad sonerien didjeridou ar bed.\nAdtapet diwar « https://br.wikipedia.org/w/index.php?title=Didjeridou&oldid=1569633 »\nKemmoù diwezhañ degaset d'ar bajenn-mañ d'an 27 Ebr 2014, da 19:58.


Janed Pentevr - Wikipedia\nMaen-bez Janed Pentevr\n30 a viz Ebrel 1341\nde jure, klemmet gant Yann\nha Yann IV\nTitl hep galloud\n10 a viz Gwengolo 1384\n10 a viz Gwengolo 1384 (65 vloaz)\nIliz ar Frered Minor, Gwengamp\nCharlez, dug Breizh eus he ferzh\nYann Iañ, kont Pentevr\nJaned Pentevr pe Janed ar Gammez (e galleg Jeanne de Penthièvre, Jeanne la Boiteuse) (1319 – 10 a viz Gwengolo 1384) a voe dugez Breizh (suo jure) war un dro gant Charlez Bleaz etre 1341 ha 1364, e-pad bloavezhioù Brezel Hêrezh Breizh pa voe graet klemm war he zitl gant tiegezh Moñforzh. Ouzhpenn-se e oa kontez Pentevr. He ren a voe merket gant ar brezel diabarzh a oa deuet da vezañ un dachenn emgann evit rouantelezhioù Bro-C'hall ha Bro-Saoz en o brezel Kant Vloaz. Gant roue Bro-C'hall e voe harpet tra ma voe harpet Yann Moñforzh gant roue Bro-Saoz. Goude ar brezel e chomas gant titl dugez Breizh, hep ar galloud avat.\nMerc'h e oa da Guy Pentevr, breur da Yann III, dug Breizh, ha Janed Avaugour e oa. Bugel nemeti he zad e oa. Ouzhpenn-se, dre ma oa divugel an dug e oa pennhêrez nemeti kurunenn an Duged ouzhpenn d'he gwirioù war kontelezh Pentevr.\nE 1335 e voe marc'hataet dimeziñ Janed gant John Eltham, earl Kernev-Veur ha breur roue Bro-Saoz, Edouarzh III met ne'z eas ket gwall bell hag e 1337 e timezas da Charlez Bleaz en Pariz.\nE 1341, da varv Yann III, e voe fiziet an dugelezh enno, gant skoazell an noblañsed ha gant asant roue Bro-C'hall, Fulup VI a aotreas Charlez Bleaz d'ober enor evit an dugelezh. Nemet e voe klemmet an titl gant Yann Moñforzh, mab da Yolanda Moñforzh, eil pried an dug Arzhur II. Yann III en doa klasket pellaat bugale Yolanda diouzh an hêrezh, betek klask lakaat eil dimeziñ e dad da vezañ nullet, en aner. Yann Moñforzh a voe heuliet gant ul lodenn eus an noblañs izel ha kendalc'het e voe ar stourm goude e varv zoken, gant e wreg Janed Flandrez evit o mab Yann IV. Prizoniad e voe Charlez Bleaz e-pad ul lodenn eus ar brezel a-raok mervel en emgann an Alre a voe trec'h ar re Moñforzh.\nGant feur-emglev Gwenrann e voe aotreet Janed da implijout titl dugez Breizh, met da Yann IV e voe roet ar galloud. He diskennidi o dije bet droed da gaout an dugelezh avat ma varvje ar re Voñforzh dihêr. E 1379 e savas a-du gant Yann IV pa glaskas roue Bro-C'hall stagañ Breizh ouzh e vro.\nJaned ha Charlez o doa bet ar vugale da heul :\nMarc'harid, dimezet e 1351 gant Charlez de la Cerda.\nMari (wd 1340-1404), intron Guise, dimezet e 1360 gant Loeiz Iañ Anjev\nYann Iañ, kont Pentevr (1345-1404)\nGuyon (m. 1385)\nHerri (m. 1400)\nCharlez (m. a-raok 1364)\nAdtapet diwar « https://br.wikipedia.org/w/index.php?title=Janed_Pentevr&oldid=1990646 »\nKemm diwezhañ d'an 3 Mae 2022 da 20:25\nKemmoù diwezhañ degaset d'ar bajenn-mañ d'an 3 Mae 2022, da 20:25.


Trede levr - XXXIV - Wikimammenn\nTrede levr - XXXIV\n◄ Diwar-henn ar re a zo bepred ho c’haloun tu-man tu-hont.Red eo d’e-omp ober pep tra evit Doue, o veza ne dleomp tenna nemet war-zu enn-han Trede levr - XXXIV Hed ar vuez-man, kaer hon euz ne d-omp ket evit tec’het dioc’h ann temptasionou ►\nPEDERVED KENTEL HA TREGONT.\nNep piou-bennag zo mignoun da Zoue a gar anezhan e pep tra ha dreist kement zo.\n1. — Ann ene mad. — Setu ema gan-en va Doue ha va holl vad ! Petra a fell d’in-me oc’h-penn ? Petra a hellann-me da c’hoantaat hag a ve gwelloc’h evid-oun ?\nSetu ema gan-en va Doue ha va holl vad ! Peger mad ha peger c’houek eo ar c’homziou-ze evit ann hini a gar Doue ha ne gar ket ar bed na kement zo enn-han ! Ar c’homziou-ze a zo a-walc’h evit ann hini a oar ho c’hlevet, hag ann hini en deuz ar gwir garantez a zo eunn dudi evit-han ho lavaret aliez.\nPa vezit enn hon touez, va Doue, pep tra a zo c’houek ; pa ne vezit ket, pep tra a zo c’houero. Dre-z-hoc’h ar galoun zo enn he eaz, enn eur peoc’h braz, enn eul levenez ar vrasa.\nC’houi eo a zesk ac’hanomp da brizout pep tra evel ma’z eo dleet ; c’houi eo a zesk ac’hanomp, va Doue, d’ho meuli e pep tra. Hep-z-hoc’h netra e-bed ne oufe plijout d’e-omp pell amzer ; ha mar d-euz eunn dra-bennag hag a zo kavet mad gan-e-omp ha dioc’h hon diviz, red eo e ve ho kras hag ho furnez gan-e-omp, rak anez, petra oufe plijout d’e-omp ?\n2. — Ha petra zo ha ne ve ket kavet mad gant ann hini a gav ez oc’h mad, va Doue ? Enn enep, petra oufe beza kavet mad gant ann hini ne gav ket ez oc’h mad ? Ar re a gar ar bed hag ar re a gar plijaduresiou ar c’horf, ar re-ze ne d-int ket fur, rak ne gavont er bed nemet avel, ne gavont er plijaduresiou nemet ar maro.\nEnn enep ar re a ia d’hoc’h heul, o va Doue, enn eur zisprizout ar bed, enn eur gastiza ho c’horf, ar re-ze a zo fur e gwirionez, o veza ma tilezont faziou ar bed evit heulia ar wirionez, o veza ma tilezont ar c’hik evit heulia ar spered. Ar re-ze a gav d’ezho ez eo mad ann Aotrou Doue, ha meuli ho c’hrouer a reont, pa gavont eunn dra-bennag a vad e-mesk and traou krouet.\nKemm a zo, na petra lavarann-me, kals a gemm a zo etre ar c’hrouer hag ann traou krouet, etre ann amzer a bado da viken hag ann amzer a dremen, etre ar sklerijen a zeu digant Doue hag ar sklerijen a zo bet krouet gant-han.\n3. — O sklerijen a zo bet a viskoaz hag a vezo da viken ! sklerijen a zo kalz dreist kement sklerijen a zo bet krouet, strinkit war-n-oun eunn elven a wir sklerijen, strinkit anezhi e diabarz va c’haloun ! Grit ma vezo glann va ene ha kement a zo diabarz enn-han grit ma vezo va ene laouen, sklerijennit anezhan, roit ar vuez dezhan, evit m’en em stago ouz-hoc’h enn eur dridal gant eul levenez ar vrasa.\nPegouls e teuio ann deiz-ze ne c’hoantaan ken nemet-han, va Doue, evit ma vezo a-walc’h d’am ene beza enn ho kichen, hag evit ma viot d’in pep tra e kement zo. Endra n’ho pezo ket roet d’in ar c’hras-ze, n’am bezo ket ar gwir euruzded.\nAr c’hik, siouaz d’in, a zo beo c’hoaz enn-oun ; ne d-eo ket peur-staget oc’h ar groaz, ne d-eo ket maro-mik. En em zevel a ra a-enep va spered, sevel a ra brezel em chaloun ; ne fell ket d’ezhan e ve va ene e peoc’h.\nEvid-hoc’h-hu, Aotrou, c’houi a zo mestr war ar mor hag a laka anezhan da veza sioul, enn taol ma tarz ha ma tiroll he wagou, plijet gan-e-hoc’h sevel ha rei d’in skoaz. Kasit da netra ar re a fell d’ezho e ve brezel ; flastrit anezho gant nerz ho tivreac’h. Diskouezit, me ho ped, ho purzudou d’ezho, diskouezit nerz ho kloar, rak evid-oun-me n’em euz ken fisians, n’em euz ken skoaz nemet enn-hoc’h hep-ken, va Doue.\nEunn dra souezuz eo ec’h anavezfemp ann Aotrou Doue, hep ma ve hon ene broudet gant tan he garantez. Eunn dra souezuz eo ez afe c’hoaz hon ene, goude anaout Doue, da heul ann traou krouet, e leac’h en em deurel hag en em veuzi e karantez Doue a zo ar penn kenta euz a bep mad. Na petra eo ann euruzded, nemet ar Garantez ? Na petra eo ann euruzded dreist-holl, nemet ar Garantez dreist-holl ? Hor c’haloun eta a zo red d’ezhi karet eunn dra dreist kement a zo, me lavar karet Doue ; ne oufe biken kaout he gwalc’h gant nep tra all a gement a zo krouet. Na petra eo ar bed d’in-me ? Pe seurt ezomm am euz-me anezhan ? Petra oufe ar bed da rei d’in ? Brasoc’h eo va c’haloun evit holl vadou ann douar, ha Doue hep-ken a zo brasoc’h evit va c’haloun. Ra vezo eta d’in Doue hep-ken ! Doue hep-ken! Doue hep-ken a-vreman ha da viken. — Evel-se bezet great.\nAdtapet diwar « https://br.wikisource.org/w/index.php?title=Trede_levr_-_XXXIV&oldid=89371 »\nKemmoù diwezhañ degaset d'ar bajenn-mañ d'an 19 Gou 2016, da 13:23.


Rummad kar : News\nRummad : Dernières nouvelles\nKrouet d'an/ar 20 Gwengolo 2010\nEmbannet d'an/ar 20 Gwengolo 2010\nKlotadurioù : 33366\nBras eo an niver ac'hanomp a vez bamet dirak al luc'hskeudennoù evned graet gant Jacques Potier. Gant Bréhat Infos e vez embannet ingal ul luc'hskeudenn e pep niverenn pe dost abaoe an niverenn 45 (miz C'hwevrer 2007). Kinniget e oa bet al luc'hskeudennoù-se da dud Enez-Vriad e-pad Devezhioù an endro e miz Mae 2006 ha 2007 (sellet ouzh Bréhat Infos niv. 43 ha 46) ha da vugale ar skolioù.\nTrugarekaat a reomp Jacques Potier da vezañ fiziet ennomp ur c'hant luc'hskeudenn bennak (© Jacques Potier) a c'haller gwelet hiviziken e lec'hienn Genrouedad ar gumun. Gallout a raio an dibab luc'hskeudennoù cheñch en amzer-da-zont.\nAmañ dindan e tispleg Jacques Potier perak en deus dibabet ober luc'hskeudennoù evned :\n« Pa'm boa lakaet em soñj, e 2004, renabliñ ar spesadoù evned a oa en Enez-Vriad dre luc'hskeudennoù, e oan pell a empentiñ pegen bras e vefe al labour-se da ober ha ne ouien ket ivez pegen plijet e vefen o kas ar seurt labour da benn.\nEn deroù ne anavezen nemet un nebeud spesadoù evned « boutin » evel ar golvaned, ar mouilc'hi pe ar boc'higed-ruz.\nEr c'hinnig luc'hvannoù « Evned Enez-Vriad » ez eus 90 spesad a ginnigan deoc'h, gant plijadur, ober anaoudegezh ganto e lec'hienn ti-kêr Enez-Vriad.\nN'eo ket klok ar roll-se, pell alese : ma mignon, Guilhem Lesaffre, ur mailh war an evnoniezh anezhañ, en deus kontet, eus e du, war-dro 170 spesad ! Trugarekaat a ran anezhañ evit e emroüsted , ar skoazell a zegas din dalc'hmat, e alioù bepred gouiziek.\nTrugarekaat a ran ivez an holl dud eus Enez-Vriad, a oar on entanet gant an dachenn-se hag o deus fiziet ennon ur bern ditouroù dedennus hag o deus sachet ma evezh pa oa evned digustum en enezeg.\nTrugarez vras erfin da Varion ha da Jean-Luc o deus teurvezet kas da benn an holl lodenn deknikel eus al labour evit lakaat al luc'hskeudennoù enlinenn e lec'hienn an ti-kêr. »\nGant Jacques Potier ez eus bet « tapet » evned all gant e venveg-luc'hskeudenniñ. Gallout a rit gwelet anezhe er bajenn nevez-mañ.\nAmañ emaoc'h :Accueil --- Buhez pemdeziek --- Evned Enez-Vriad


Tan Dir ha Kan, ur film nevez o taolenniñ ar brezhoneg dre ar sonerezh a-vremañ\nlundi 20 novembre 2017 à 18:08 Par Katell UGUEN, France Bleu Breizh Izel\nTan Dir ha Kan, setu anv film nevez Mikael Baudu ha Gwengolo Filmoù. Diriaoù da noz e vo skignet ar rakabadenn e sinema L'Image e Plougastell.\nFilm nevez Mikael Baudu a ro ar gomz da sonerien tri strollad eus ar vro - Youtube\nTri strollad a zo lakaet war-wel : Les Ramoneurs de Menhirs, Brieg Gerveno ha Rhapsoldya. Sonerezhioù a-vremañ, gant gizoù disheñvel, met holl o kanañ e brezhoneg. Un teulfilm o taolenniñ ar sonerezh a-vremañ hag ar mennozhioù a vez treuskaset gantañ.\nTan Dir ha Kan n'eo ket ur film o kontañ istor ar strolladoù met buhez pemdez an arzourien - Mikael Baudu, sevener ar film\nAr c'hoant da skrivañ e brezhoneg, setu al liamm etre an tri strollad\nBuhez pemdez an arzourien a heulier\nPenaos bevañ gant ar sonerezh hiziv an deiz ? Les Ramoneurs de Menhirs da-skouer o deus dibabet chom hep bezañ devezhourien an arvest. Dre ar sonerezh punk, rock progressivel pe dre ar rap... "N'eus forzh pe' yezh 'vefe kanet, an doare sonerezh eo a glask an dud klevet" eme Mikael Baudu, ar sevener.\nAn danvez eo a blij da Vikael Baudu esteurel en e filmoù hag ober a ra gant ar brezhoneg evel ma ra an arzourien a weler 'barzh Tan Dir ha Kan. Keuz en eus ar sevener deus un dra hepken : tri strollad sonerezh met plac'h ebet en o-zouez.\nTan Dir ha Kan , sevenet gant Mikael Baudu, kenbroduet gant Gwengolo Filmoù - France 3 Bretagne, a vo rakskignet 'benn ar Yaou 23 a viz Du e sinema L'Image e Plougastell da 8e30 noz. Diwezhatoc'h e vo gwelet war ar skramm bihan, war France 3.


Pajenn:Morvan - Buez ar Zent, 1894.djvu/683 - Wikimammenn\nPajenn:Morvan - Buez ar Zent, 1894.djvu/683\n4 a Here\nsant fransez a asiz\nzantifia dre ar baourentez hag ar binijenn. He-unan e veve var ann douar evel eur seraphin, ken tomm oa he galoun e kenver Doue, hag ann dra-ze a oue kaoz ma oue leshanvet he Urs ann Urs seraphik. Ne zebre tamm, kouls lavaret, ha goude beza tremenet ann deiz o prezeg pe var dro ar re glanv, e tremene c’hoaz ann noz o pedi eharz ann aoter pe dirak he grusifi.\nDoue en doa roet da Fransez eur c’halloud vraz var ann holl grouadurien : ober a rea anezho ar pez a garie. Eunn droiad ec’h erruaz enn eur plas el leac’h ma’z oa eur maread laboused o kana, ha laboused a bep seurt : lod a ioa var ann douar, lod all er guez ha lod all enn ear. Ar Zant a lavaraz d’ezho : « — Mad a rit, laboused va breudeur, meuli ho krouer p’e guir en deuz roet d’ehoc’h plun ker kaer ha diouaskell da nijal etrezek ann env, ha ma vag ac’hanhoc’h bemdez heb m’o pefe ezomm da labourat. » Epad ma komze, al laboused a ioa chomet sioul hag a zelle outhan enn eur astenn ho gouzoug evit diskouez ar blijadur o doa ouz he glevet. Goudeze ez eaz enn ho zouez, ha nikun anezho ne finvaz ken n’en devoue roet d’ezho he vennoz.\nSant Fransez a Asiz a varvaz e peoc’h e kouet Introun-Varia-ann-Elez d’ar pevar a viz here euz ar bloaz 1226 : ne oa ket c’hoaz pemp bloaz ha daou-ugent echu.\nEvit mont d’ar baradoz, ne ket red bale diarc’henn ha beva divar ann aluzenn evel sant Fransez hag he venac’h ; mes red eo kaout ar galoun distag dioc’h madou ar bed-ma enn eunn hevelep feson ma ve guell ganeomp koll ar madou-ze eged offansi Doue dre eur pec’hed marvel hebken, Setu aze petra zinifi ar baourentez a spered a zo hano anezhi er c’homzou-ma euz ann Aviel : « Euruz ar re a zo paour a spered, rak d’ezho eo rouantelez ann env ! »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/683&oldid=137916 »


Wikipedia:Kumuniezh/An davarn/sizhunvezh 08 bloaz 2007 - Wikipedia\nWikipedia:Kumuniezh/An davarn/sizhunvezh 08 bloaz 2007\n< Wikipedia:Kumuniezh | An davarn(Adkaset eus Wikipedia:Kumuniezh/An ti-chopin/sizhunvezh 08 bloaz 2007)\n1 19/02/2007 — 25/02/2007\n1.4 Qatar pe Katar\n19/02/2007 — 25/02/2007[kemmañ ar vammenn]\nskrivañ un dra bennak en eizhvet sizhun eus 2007 — An ti-chopin | sizhun a-raok — sizhun a zeu\nEgiptopedia[kemmañ ar vammenn]\nSalud. Lakaet on un tamm diaes gant gerioù zo a gaver e frammoù an Egiptopedia. Lenn a ran er frammoù-se : Rouantelezh kozh/nevez/krenn evit prantadoù Istor an Egipt. Kavout a reer avat Nevezimpalaeriezh, Krennimpalaeriezh ha Henimpaleriezh gant Diwan ha TES. Marteze e vefe gwelloc'h mont da heul ar pezh zo bet graet el levrioù Istor brezhonek dija?\nE-lec'h "tiernelezh" (troet "dignité de prince" e geriadur ar Glev (galleg principat) ; -elezh a verk ur perzh : breizhadelezh, madelezh, padelezh, broadelezh) e lennan "tierniezh" (dornlevr Diwan p. 43) ha Geriaoueg Ofis ar Brezhoneg (Gwelet o lec'hienn). --Kadwalan 20 C'hwe 2007 da 16:29 (UTC)\nDont a ra ar c'hemm eus ar fed eo bet troet levrioù TES diwar ar galleg a ra gant "empire" hep mont da welet petra a oa er yezhoù all. Padal war ar wikipedia brezhonek eo bet savet ar pennadoù kentañ diwar-benn Egipt diwar ar saozneg, a ra gant "kingdom". An dalc'h eo gouzout hag-eñ e seller ouzh Egipt evel ouzh ur rouantelezh kentoc'h pe evel ouzh un impalaeriezh. Techet e vefen da genderc'hel d'ober gant "rouantelezh" dre ma oa savet ar stad en-dro da galonenn sevenadur Egipt hepken (ha pa oa en em ledet un tamm er reter-nesañ ivez). --Fulup 22 C'hwe 2007 da 17:56 (UTC)\nKompren a ran mat. Ne glaskan ket abeg e labour ar saver(ien) pennadoù. Evidon-me, an dalc'h a vefe kentoc'h klask heuliañ ar muiañ a c'haller an nebeud a draoù zo bet graet en dornlevrioù istor pa vez graet mat ha pa vez a-du TES ha Diwan ouzhpenn. Ne'm eus netra a-enep implij rouantelezh. En degouezh-mañ koulskoude ez eo disheñvel ar gerioù a vez desket gant ar skolajidi er c'hlasoù diyezhek (ha Diwan). Unan a glaskfe titouriñ en dije un tamm diaezamant o kavout ar pezh a fell dezhañ. Bugale int pas tud deuet. Diaesoc'h eo implij al labourioù dave evito ha ne dalv ket ar boan kreskiñ an diaesterioù.\nEvit ar pezh a sell nevezimpelaeriezh er yezhoù all e kavan e wikipedia : alamaneg :Neues Reich (Ägypten), spagnoleg :Imperio Nuevo de Egipto ; galleg :Nouvel Empire égyptien ; portugeg :Império Novo\nha diouzh an tu all : saozneg :New Kingdom ; italianeg :Nuovo Regno dell'Egitto.\nSetu ez on ali cheñch keit ha ma n'eus ket kalz a dra d'ober. --Kadwalan 23 C'hwe 2007 da 14:13 (UTC)\nEvit tierniezh/tiernelezh e vijen bet techet implij tierniezh ivez, met heuillhet 'm eus an dibab graet gant Fulub war ar bajenn Roll Faraoned Egipt, hag a zo unan eus ar re gentañ savet war Henegipt. Ma vez divizet cheñch e vije ret goulenn digant Yunbot ober war-dro, peogwir e vije ur sapre labour: savet 'm eus degadoù a bajennoù gant ar gêr "tiernelezh". Evit Impalaeriezh pe Rouantelezh e kavan poellekoc'h (ha simploc'h) chom gant Rouantelezh. Hag a dra sur, e keñver yezh, ez on kentoc'h a enep furmoù evel "Nevezimpalaeriezh", re bounner ha diaes da gompren. Mod all, ma fell d'ar muiañ niver lakaat "Impalaeriezh nevez", why not? Benoni 23 C'hwe 2007 da 14:43 (UTC)\n1)Direizh eo implij Tiernelezh en degouezh-mañ. Ret eo cheñch ar ger-se er pennadoù. Evit a sell Yunbot, n'ouzon ket penaos ez a en-dro evit c'hoazh... Gwelloc'h 'vefe da unan boazetoc'h ober ar goulenn war-eeun marteze.\n2)N'on ket sot gant ar gerioù goveliet met ne gavan ket nevezimpalaeriezh pounneroc'h pe diaesoc'h da gompren evit nevezamzer. Hag ouzhpenn eo soñj din n'eo ket hon soñj diwar-benn ar gerioù implijet eo ar pouezusañ da'm meno met an implij a vez graet eus unan pe egile gant ar muiañ niver. Pa n'eus ket, ha Doue 'oar ez eus tachennoù difraost a-vostad e brezhoneg, e c'hallomp choaz hardizh met mod all eo ve emsavoc'h chom hep direnkañ ar pezh zo graet hag implijet gant ur bern tud. --Kadwalan 24 C'hwe 2007 da 06:15 (UTC)\nLakaomp emañ Fulub o labourat e Ofis ar brezhoneg ha fiziañs em eus en e ali war ar poent-mañ...Benoni 24 C'hwe 2007 da 23:25 (UTC)\nMeurgann/Meurzanevell[kemmañ ar vammenn]\nDaou bennad heñvel zo bet krouet dindan anvioù disheñvel : Meurgan, savet d'ar 1añ a viz C'hwevrer gant Bianchi-Bihan, ha Meurzanevell, krouet d'an 3 a viz C'hwevrer gant Ch. Rogel. Ret e vo dibab an eil titl pe egile...--Llydawr 21 C'hwe 2007 da 18:42 (UTC)\nAn daou c'her a gaver e geriadur RHemon (FB, épopée). Gwelloc'h ganin meurgan pa vez kaoz eus barzhoniezh. Meurzanevell ne vefe ket barzhoniezh. Evel-se on bet techet a-viskoazh da welout an traoù-se. Alioù all zo? Bianchi-Bihan 22 C'hwe 2007 da 18:32 (UTC)\na-du penn-da-benn ganit. Evidon, "meurzanevell" = saozneg epic (barzhoneg pe get - tostoc'h ouzh ar ger saga...) keit ha ma talvez "meurgan" kement hag epic poem. Neal (Kaozeal) 22 C'hwe 2007 da 18:37 (UTC)\nBroioù/Stadoù[kemmañ ar vammenn]\nDaou rummad damheñvel a gaver : Rummad:Stadoù Azia ha Rummad:Broioù Azia. Unan re ? --Llydawr 21 C'hwe 2007 da 22:35 (UTC)\nYa, ret vije diverkañ ar rummad "broioù", stadoù o vezañ ur gêr resisoc'h eget broioù. Benoni 22 C'hwe 2007 da 19:15 (UTC)\nDereat e vije bet, a gav din, gortoz ma vije bet meur a hini o reiñ o soñj war an dra-se, a-raok dibab diverkañ unan eus an daou rummad. Talvoudus e vije bet kaout soñjoù an dud o deus krouet hag implijet an eil rummad hag egile.--Llydawr 26 C'hwe 2007 da 21:55 (UTC)\nQatar pe Katar[kemmañ ar vammenn]\nDemat d'an holl dud. Marsen 'vehe gwell' gober gant Katar... galon. Klaod. Kadbzh 23 C'hwe 2007 da 13:00 (UTC)\nYa, a-du penn-da-benn. Ha gant Monako... Benoni 23 C'hwe 2007 da 13:26 (UTC)\nA-du me ivez. Sellit ouzh ar pajennoù-mañ ivez:\nKaozeal:Roll riezoù ar Bed\nNeal (Kaozeal) 23 C'hwe 2007 da 13:30 (UTC)\nA-du emaon evit ar C'hatar ivez --Kadwalan 23 C'hwe 2007 da 14:23 (UTC)\nTaolennoù[kemmañ ar vammenn]\nDiv daolenn a vije da adsevel er pennadoù\n. ...ma c'hall unan sikour.\nKatar, ha n'eo ket ar C'hatar neuze, evel ne larer ket ar Monako.Bianchi-Bihan 25 C'hwe 2007 da 14:10 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_08_bloaz_2007&oldid=146262 »


Pajenn:Fenelon - Digweziou Telemaq mab Ulyss.djvu/61 - Wikimammenn\nPajenn:Fenelon - Digweziou Telemaq mab Ulyss.djvu/61\npére en em vac’h : né ouzer népred é pini é cousq, hag é qendalc’her né cousq népred daou nozvez er memeuz hini, gant aoun né vé troc’het hé ben dézan. Né anav nag ar plijaduriou, nag ar garantez. Hé zaoulagad cleuz a zo leun euz eun tan gwéz ; hép éhan éz int ô vont hag ô tont euz a bép tu : silaou a ra an distéra trouz, hag é choumm qéflusqet ; dislivet éo, hag ar prédériou a zo peintet war he zremm roufennet. Tével a ra, huanadi, ha leusqel euz gwéled hé galoun clemmvanou truézuz ; né ell qét cuza ar boan a scrign hé éné. Ar gwella meuziou a ro heùg dézan. Hé vugalé, pell da véza hé spi, a ra spount dézan : ober a ra anézo hé vrassa énébourien. N’hén deuz bét en hé vuez nép pennad amzer assur ; n’en em guendalc’h némét en eur scuilla ar goad ar ré a zouj. Dén disqiantet, pini né wél qét é vézo ar fervder-zé, é pini hén deuz créden, a gollo anézan ! Eur mével bennag, qén arvaruz hag hén, en em hasto da zizober an dud euz ar mil euzuz-zé.\nEvid-oun douj a ran an douéou : pétra bennag ma cousto din, é talc’hin d’am roué : gwelloc’h é vé ganén é teufé d’am laqaat d’ar maro, éguet tenna hé vuez digant-han, éguet faziout mémeuz d’hé ziouall. Evid-oc’h, ô Télêmaq, mirit mad né lavarfac’h éz oc’h mab da Uliss : cred a rafé pénauz Uliss a alfé réi dézan calz a binvidiguéziou évid-oc’h, hag ho talc’hfé bac’het.\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/61&oldid=116721 »\nKemmoù diwezhañ degaset d'ar bajenn-mañ d'an 1 Gou 2018, da 10:33.


Dael Breizh - Wikipedia\nDael Breizh zo anv ur vodadenn a barlamantourien vreizhat bet dilennet gant voterien dieub, bet krouet e 2012, dezhi da bal sevel ur vonreizh vreton evit ur Vreizh emren pe emrenoc'h, hep tremen dre an dilennadegoù gall ofisiel. Difenn menoz an demokratelezh ha gwirioù ar pobloù distad eo e bennsturioù.\n2 Dilennadegoù ha mont en-dro\n2.1 Kelc'hiad kentañ : 2016-2019\n2.2 Eil Kelc'hiad : 2019-2022\nRoet ez eus bet lañs da Zael Breizh dre grouidigezh ar gevredigezh Kelc'h An Dael, ur gevredigezh disklêriet hervez lezenn c'hall 1901, e-pad ha da-heul emsav poblek ar Bonedoù Ruz e Breizh. Kelc'h An Dael, embreget gant un nebeud emsaverien anavezet evel Yann-Vleiz ar C'huñv, a felle dezhañ bodañ nerzhioù lies hag enebet an emsav evit lakaat anezho d'en em glevout war un nebeud krefen bennañ diwar-benn kudennoù Breizh, en ur dennañ splet eus manifestadegoù ar Bonedoù Ruz ha kounnar ar Vretoned a-enep d'an telloù lakaet war an treuzdoug. Chomet boud eo bet an embregadenn-se dre ma nac'has hiniennoù zo kenlabourat gant re all eus an tuoù politikel enebet. Nebeut war-lerc'h avat e voe savet Dael Breizh hag ar menoz dihuniñ ar parlamant breizhat evit adkrouiñ gwirioù lezennel da Vreizh.\nDilennadegoù ha mont en-droAozañ\nKelc'hiad kentañ : 2016-2019Aozañ\nAn dilennadegoù broadel breizhat kentañ a zo bet aozet er bloaz 2016 goude ur bloavezh kabaliñ ha bruderezh dre Vreizh a-bezh bet renet gant ar gevredigezh Kelc'h An Dael, e-karg eus sternidigezh ha melestradur an Dael. Evit bezañ voter eo dav bezañ Breizhat, hervez divizoù bet dibabet gant Kelc'h An Dael, ha leuniañ un teuliad a ranker kas da Gelc'h An Dael. Resevout a reer ur gartenn-votiñ a c'hallo bezañ implijet da viken. Divizoù a zo ivez evit en em ginnig evel danvez-parlamantour.\nUn nebeut parlamantourien dilennet e kelc'hiad 2016-2019.\n33 parlamantour a zo bet dilennet e miz Kerzu 2016 gant ur pemp kant voter bennak. Kendalc'hoù a zo bet ingal, reoliek, bep miz e-kerzh ar c'helc'hiad kentañ en deus padet tri bloaz evel bet divizet gant Kelc'h An Dael. Al lec'h evit bodañ an Dael a c'hall cheñch dre ma n'en deus ket a benn-karter nag a savadur privez. Ar c'helc'hiad kentañ-se en deus kejet gant un nebeut diaesterioù abalamour ma ne oa ket tud-a-vicher eus ar barlamantourien bet dilennet, nag evit-se en deus gouezet chom war-sav ha padout.\nEil Kelc'hiad : 2019-2022Aozañ\nE miz Kerzu 2019 e voe aozet an eil dilennadegoù broadel breizhat. Nebeutoc'h a zanvez-parlamantourien zo bet war ar renk, ha daouzek parlamantour hepken e-lec'h an 33 gortozet zo bet dilennet. Kendalc'h kentañ an eil kelc'hiad zo c'hoarvezet evelato d'an 18 a viz Genver 2020 e Surzhur, e bro Wened. Roll-labour ar barlamantourien a zo kenderc'hel da sevel bonreizh Vreizh dazont en ur glask dont a-benn d'en em vrudañ muioc'h e-touez ar Vretoned, en ur dizhout voterien nevez, evit gallout diazezañ kreñvoc'h he reizhwiriegezh evel bodadenn demokratel poblek.\n(fr) Lec'hienn internet Dael Breizh\n(fr) Lec'hienn internet Kelc'h An Dael\nAdtapet diwar « https://br.wikipedia.org/w/index.php?title=Dael_Breizh&oldid=1884819 »\nDernière modification le 13 Gwe 2020, à 12:18\nKemmoù diwezhañ degaset d'ar bajenn-mañ d'an 13 Gwe 2020, da 12:18.


Landrevarzeg - Wikipedia\n1 850 ann. (2019)\n48° 05′ 25″ Norzh\n4° 03′ 33″ Kornôg / 48.090278, -4.059167\nbihanañ m — brasañ 42 m\nLandrevarzeg a zo ur gumun eus Breizh e kanton Brieg e Bro C'hlazig.\n3.1 XIIIvet kantved\nWar lez ar Stêr Deir emañ Landrevarzeg.\nE 1248 e voe meneget Landrevarzeg evit ar wech gentañ, krouet e parrez Brieg evel un drev eus abati Landevenneg.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Corgat, person, ha Bourbigo, kure, eus parrez Landrevarzeg, ha L'Abbé, kure trev Kilinenn.\n76 gwaz ag ar gumun, d.le. 4,93% ag he foblañs e 1911, a gollas o buhez abalamour d'ar brezel.\nFuzuilhet e voe ur soudard bet ganet er gumun gant al lu gall d'ar 15 a viz Mezheven 1915 e Ferrières (Bro-C'hall).\nChapel ha kalvar Kilinenn.\nIliz katolik Sant Gwenole.\nMonumant ar re varv (1914-1918), luc’hskeudennoù. Dioueliet e voe d’an 28 a viz Meurzh 1921.\nMonumant ar re varv (1939-1945).\n10 a viz C'hwevrer 2006: a-unvouezh eo bet divizet gant ar c'huzul-kêr lakaat reizhañ skritur holl anvioù-lec'h ar gumun evit o skrivañ diouzh reolennoù ar brezhoneg. Da-heul ur studiadenn gant Daniel Kernalegenn bet kadarnaet gant Ofis ar Brezhoneg eo bet votet war roll ar stummoù nevez.\nD'ar 7 a viz Du 2008 e oa bet votet ar garta Ya d'ar brezhoneg gant kuzul-kêr ar gumun.\n1886: Pierre Marie Guellec, ganet d'an 21 a viz C'hwevrer, kanolier bleiner er 1añ Rujumant Kanolierezh Drevadennel (1e RAC), fuzuilhet gant al lu gall d'ar 15 a viz Mezheven 1915 e-pad ar Brezel-bed kentañ e eFerrières (Bro-C'hall), evit «bezañ lazhet ur brigadier eus ar memes rujumant».\nLandrevarzeg war lec'hienn ar Gumuniezh Kumunioù\n(br) Landrevarzeg war lec'hienn Geobreizh\nKelc'h keltiek Landrevarzeg\n↑ Hervez dielloù ar gumun eo an deskrivadur ; hervez Froger ha Pressensé ez eo En argant, e deir zreustell en gul, eilet ouzh kab gant ur rodell kammell en aour hebiaet gant div vrizhenn erminig en sabel ; gourem ebet hervez Froger ha Pressensé.\nAdtapet diwar « https://br.wikipedia.org/w/index.php?title=Landrevarzeg&oldid=1971181 »


Pajenn:Le Clerc - Ma beaj Jeruzalem, 1902.djvu/343 - Wikimammenn\nPajenn:Le Clerc - Ma beaj Jeruzalem, 1902.djvu/343\ngristenien Jeruzalem ’boue ma ouzont ec’h a d’o c’hwitaat. Da vihanan e hellfont heuilh anean a spered beteg Amsterdam, kær-benn ar Holland, elæc’h m’eo gelvet da vont evit evesaat ouz tud ha treo Frans hag ouz hec’h enor. Petra bennag e lez en Jeruzalem, a dra zur, eul loden euz e galon, eun hanter marteze anei (dimidium animæ meæ), herve lavar ar barz latin Horas.\nAn Au. Kannad, en e respont, a lavar trugare d’an Tad ha da holl relijiused Jeruzalem o deuz sikouret anean d’ober labour vad e-keit m’eo bet en o zouez. Trugare ’lavar ive d’ar belerined, a lak hano Frans da vean anaveet ha karet dre-aman dreist da hanoio ar broio all. Kaout ’ra ive an tu da laret eo unanet en Jeruzalem, evel diou c’hoar, ar Relijion hag ar garante ’vit ar Vro.\nWar douar Frans, siouaz ! en devez a hirie, renerien ar Vro a dro ar gomz-ze war an tu gin hag a lavar n’heller ket war eun dro bean kristen ha karout ar Vro.\nA du gant piou eman ar wirione ? D’am lennerien da respont.\nAn Tad Bailly, emichans, a zav ive d’e dro, hag en hano e belerined a veul an Au. Auzepi ’vit ar vad an euz groet en Jeruzalem, ha ’vit an digemer *hegarad an euz groet dalc’h-mad da belerinajo Bro-C’hall.\nGoude lein e roomp eun taul lagad d’an iliz hag eun all d’ar beio koz a zo bet kavet, n’euz ket pell, ’n eur furchal dindan an douar.\nMes na dalv ket ar boan laret aman pe doare eo o hini, pac’h eomp da welet beio all, pe gentoc’h eur be all ac’h eo brudet e hano : Be ar Rouane.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/343&oldid=105478 »\nKemmoù diwezhañ degaset d'ar bajenn-mañ d'an 10 Eos 2017, da 14:38.